CELEX: 22004D0091
Language: sk
Date: 2004-07-09 00:00:00
Title: Rozhodnutie spoločného výboru EHP č. 91/2004 z 9. júla 2004 ktorým sa mení a dopĺňa Príloha I (Veterinárne a fytosanitárne záležitosti) k Dohode o EHP

23.12.2004   
            
            
               SK
            
            
               Úradný vestník Európskej únie
            
            
               L 376/1
            
         
      ROZHODNUTIE SPOLOČNÉHO VÝBORU EHP
   
   
      Č. 91/2004
   
   z 9. júla 2004
   ktorým sa mení a dopĺňa Príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 69/2004 z 8. júna 2004 (1).
            
         
               (2)
            
            
               Rozhodnutie Komisie 2003/506/ES z 3. júla 2003, ktorým sa mení a dopĺňa rozhodnutie 2001/881/ES, ktorým sa zostavuje zoznam hraničných inšpekčných staníc schválených na veterinárne kontroly zvierat a živočíšnych produktov z tretích krajín, a rozhodnutie 2002/459/ES, ktorým sa zostavuje zoznam jednotiek v počítačovej sieti ANIMO (2) sa má začleniť do dohody.
            
         
               (3)
            
            
               Rozhodnutie Komisie 2003/630/ES z 29. augusta 2003, ktorým sa stanovujú prechodné opatrenia, ktoré sa majú v Maďarsku uplatňovať so zreteľom na veterinárne kontroly výrobkov živočíšneho pôvodu z Rumunska (3) sa má začleniť do dohody.
            
         
               (4)
            
            
               Toto rozhodnutie sa neuplatňuje na Lichtenštajnsko,
            
         ROZHODOL TAKTO:
   Článok 1
   Časť 1.2 kapitoly I prílohy I k dohode sa mení a dopĺňa takto:
   
               1.
            
            
               Do bodov 39 (rozhodnutie Komisie 2001/881/ES) a 46 (rozhodnutie Komisie 2002/459/ES) sa dopĺňa nasledujúca zarážka:
               
                           „—
                        
                        
                           
                              32003 D 0506: Rozhodnutie Komisie 2003/506/ES z 3. júla 2003 (Ú. v. EÚ L 172, 10.7.2003, s. 16).“
                        
                     
         
               2.
            
            
               Za bod 113 (rozhodnutie Komisie 2002/349/ES) sa dopĺňa nasledujúci bod:
               
                           „114.
                        
                        
                           
                              32003 D 0630: Rozhodnutie Komisie 2003/630/ES z 29. augusta 2003, ktorým sa stanovujú prechodné opatrenia, ktoré sa majú v Maďarsku uplatňovať so zreteľom na veterinárne kontroly výrobkov živočíšneho pôvodu z Rumunska (Ú. v. EÚ L 218, 30.8.2003, s. 55).
                           Tento akt sa uplatňuje aj na Island.“
                        
                     
         Článok 2
   Texty rozhodnutí 2003/506/ES a 2003/630/ES v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 10. júla 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (4).
   Článok 4
   Toto rozhodnutie sa uverejní v oddieli EHP a dodatku EHP k Úradnému vestníku Európskej únie.
   
      V Bruseli 9. júla 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 349, 25.11.2004, s. 23.
   
      (2)  Ú. v. EÚ L 172, 10.7.2003, s. 16.
   
      (3)  Ú. v. EÚ L 218, 30.8.2003, s. 55.
   
      (4)  Nie sú uvedené žiadne ústavné požiadavky.